Szekeres László Alapítvány

Gyereket a magasba! | Ada
2024-05-04 10:00 - 11:00 (Europe/Budapest) | Ada, Sava Kovačević utca 31, Ada, Szerbia
Idén újra Gyereket a magasba! Csatlakozzatok 2024. május 4-én Adán, és emeljünk fel egyszerre minél több gyerkőcöt.A budapesti székhelyű Három királyfi, Három királylány Mozgalom idén is megszervezi a Gyereket a magasba! elnevezésű, határokon átívelő eseménysorozatát, kiállva a gyerekvállalás, a családalapítás fontossága mellett.Döntsük meg a korábbi gyerekemelési világrekordot – emeljük együtt a magasba gyermekeinket határon innen és túl, 2024. május 4-én (szombat), 11 órakor!A Szekeres László Alapítvány partnerszervezetként és az esemény vajdasági szervezőjeként ezúton hívja fel minden család figyelmét, hogy május 4-én (szombat), 11 órakor csatlakozzon ehhez az eseménysorozathoz!

HELYSZÍN: Ada, Vadvirág Hagyományápoló KörCÍM: Ada, Sava Kovačević utca 31
Program:10.00-10.20: Kerekítő foglalkozás10.30-11.00: János vitéz – az óbecsei Perem MagyarSzínházi Egyesület interaktív előadása11.00: Gyerekemelés
Együttműködő partnerek:KerekítőSzekeres László Alapítvány, Szabadka
——————————————————–Készült a Kulturális és Innovációs Minisztérium támogatásával.További támogatók:Meditop Gyógyszeripari Kft.Szerencsejáték Zrt.———————————————————
A műsorváltozás jogát fenntartjuk.

Csütörtök esték: „Dohogó ember és szemérmes rendező” – beszélgetés
2024-05-09 19:00 - 20:30 | Szekeres László Alapítvány, Makszim Gorkij u. 6/A, Szabadka, 24000, Szerbia
Csütörtök esték rendezvénysorozatunk május 9-ei eseményén egy újabb izgalmas és gondolatébresztő beszélgetésre invitáljuk az érdeklődőket a Szekeres László Alapítvány székházának pincehelyiségébe.
A „Dohogó ember és szemérmes rendező” című esemény vendége a Színházi Kritikusok Céhe életműdíjának idei kitüntetettje, Hernyák György Jászai Mari-díjas rendező, az Újvidéki Művészeti Akadémia tanára, a Tanyaszínház egyik alapítója lesz. Portrébeszélgetésünk keretében szót ejtünk a rendező úr legújabb szakmai kitüntetéséről, a magyar színházművészet jövőjéről kialakított képéről, valamint karrierjének legmeghatározóbb pillanatairól. Az esemény moderátora Husnyák Andrea, a Szabadkai Gyermekszínház és a Pannon RTV munkatársa lesz.
Tartsanak velünk 2024. május 9-én, csütörtök este 19.00 órakor!
A részvétel ingyenes, de regisztrációhoz kötött. Jelentkezni a 024/672-110-es telefonszámon, a szla.pr@szla.org.rs email-címen, vagy a Szekeres László Alapítvány Facebook-oldalán üzenetben lehetséges.

Csütörtök esték - A vajdasági magyar létezés
2024-05-16 19:00 - 21:00 | Szekeres László Alapítvány, Makszim Gorkij u. 6/A, Szabadka, 24000, Szerbia
95 éve jelent meg Majtényi Mihály, a Magyar Szó alapító főszerkesztőjének első novelláskötete, a Kokain.
,,A nagy mesélő” 50 éve távozott az élők sorából. Két évvel később indult útjára napilapunkban a Majtényi Mihály novellapályázat.A vajdasági magyar irodalom és kultúrpolitika meghatározó alakjáról Bordás Győző íróval, aki a Kokain reprint kiadásának ötletgazdája is, valamint Németh Ferenc művelődéstörténésszel, aki Majtényi nagybecskereki éveinek is kutatója, Mihályi Katalin szerkesztő beszélget.
Tartsanak velünk a Csütörtök esték programsorozatunk 2024. május 16-i alkalmán, 19.00 órakor, a Szekeres László Alapítvány pincehelyiségében.
A részvétel ingyenes, de regisztrációhoz kötött. Jelentkezni a 024/672-110-es telefonszámon, a szla.pr@szla.org.rs email-címen, vagy a Szekeres László Alapítvány Facebook-oldalán üzenetben lehetséges.

12 hetes Autogén Tréning Zentán
2024-05-22 18:00 - 20:00 | Zenta, Poštanska 16, Zenta, Szerbia
A felgyorsult világ, a folyamatos információáramlás és a teljesítmény társadalma számos elvárást, stresszes élethelyzetet görget elénk, a regenerálódásra pedig aligha jut idő. Az Autogén Tréning orvosi bizonyítékokon alapuló relaxációs módszer, amely során az egyén saját erőből merít, saját aktivitást és passzív koncentrációt használ fel ahhoz, hogy elérje a relaxált állapotot, mindezt rendszeresen, tréningszerűen végzett gyakorlatok által. Az Autogén Tréning által elért nyugalmi tónus lehetővé teszi, hogy képessé váljunk saját szomatikus (testi) és pszichés működésünket szabályozni. A rendszeres gyakorlás által harmonizálható az érzelmi és indulati élet, fejleszthető a koncentráció, a személy megtanul önállóan is az ellazult mentális állapot elérésére, amely hozzájárul az egészség és belső lelki egyensúly kialakításához. Az Autogén Tréning beépítése az életünkbe pozitív hatással bír az immun- és endokrinrendszer működésére, segít kezelni a szorongást, pánikbetegséget, alvászavarokat, fáradékonyságot, izomfeszülést stb. A megfelelő stresszkezelés pedig hozzájárul a testi-lelki egészség megőrzéséhez, segít jobban megérteni a saját testünkhöz fűződő viszonyunkat, fejleszti az önismeretet.
A csoportos Autogén Tréning 12 héten keresztül zajlik és a csoport heti egy alkalommal találkozik 1,5-2 órában. A jelentkezés regisztrációhoz kötött és a létszám korlátozott (maximum 10 fő). Az első csoportfoglalkozást megelőzi egy személyes előzetes konzultáció a csoportvezetővel. A résztvevők a jelentkezés során vállalják, hogy a közel három hónapos program során minden nap minimum napi két alkalommal otthon is gyakorolják a relaxációt, azaz beépítik az életvitelükbe. Hiányzás maximum 2 alkalommal lehetséges.
A foglalkozás vezetője Dr. Klinovszky Andrea szakpszichológus, Gyászfeldolgozás Módszer® specialista, Autogén Tréning relaxációs terapeuta, a SZLA munkatársa.
Helyszín: Zenta, Zentai Alkotóház
Jelentkezési határidő: 2024. február 19.
Tréning kezdésének időpontja: 2024. február 28. (szerda)
Tréning lezárásának várható időpontja: 2024. május 22.
Jelentkezni az alábbi elérhetőségek egyikén lehet: +381(0)24-672-110, a szla.pr@szla.org.rs e-mail címen vagy a SZLA Facebook-oldalán üzenetben!

Szentpéteri Csilla & Band koncert a szabadkai zsinagógában
2024-05-23 18:00 - 20:00 | Zsinagóga, Zsinagóga tér, Szabadka, 24000, Szerbia
2024. május 23-án 18 órai kezdettel kerül sor a Szentpéteri Csilla & Band koncertjére a Szekeres László Alapítvány szervezésében, a szabadkai zsinagóga épületében.

Szentpéteri Csilla Príma- és Artisjus-díjas zongoraművész-zeneszerző és a magyar könnyűzenei élet elismert zenészeiből álló zenekara dinamikus, vérpezsdítő, szenvedéllyel teli koncerttel várja a különleges zenei élményre, páratlan kikapcsolódásra vágyókat.
Szentpéteri Csilla izgalmas, formabontó átirataiban örökérvényű klasszikusok eleganciája találkozik a latin zenék életörömével, a jazz játékosságával, a blues nosztalgiájával, a film-zenék patetikusságával, a magyar népdalok ritmusvilágával. Saját, nagyívű szerzeményei a legszebb emberi érzéseket, vágyakat illusztrálják. Bravúros hangszerpárbajok, a zongorán túl ízes gitár-szaxofon-szájharmonika szólók váltják egymást a fergeteges ritmusokkal.
A koncert vendége Gájer Bálint énekes lesz, akit a The Voice műsorából ismerhet a közönség. Csillával közös blokkjukban Frank Sinatra, Michael Bublé híres dalai, valamint népszerű swing számok hangoznak el.
Egy koncert, mely minden korosztály számára élvezetes, tökéletes élményt nyújt!

Közreműködnek:Szentpéteri Csilla – zongoraGájer Bálint – énekDerzsi Zsolt – gitárKuzbelt Péter – szaxofonSzabó Tamás – szájharmonikaHárs Viktor – nagybőgő, bassKovács Norbert – dobKaboldi András – gitár, bass
Helyjegyeket a 024/672-110-es telefonszámon foglalhatnak hétköznaponként 9-17h között, továbbá a szla.pr@szla.org.rs e-mail címen és a Szekeres László Alapítvány Facebook-oldalán üzenetben.Előzőleg lefoglalt jegyeiket 2024. május 13-tól 22-ig, hétköznapokon 9-17h között vehetik át a Szekeres László Alapítvány épületében
